## MUSTIKA PAAJAH-AJAHAN PAWATEKAN SAJERONING  SATUA-SATUA  BANYOL  RING  BUKU KASUSASTRAAN BALI BALAI PENELITIAN BAHASA
Putu Suryaning Arum 1 , I. B. Putra Manik Aryana 1 , I. B. Rai 2
Jurusan Pendidikan Bahasa Bali Universitas Pendidikan Ganesha Singaraja, Indonesia
e-mail: {yukajashienz@yahoo.com , manik.aryana, bagus.rai}@undiksha.ac.id
KUUB
Tetilikan matetujon nlatarang: (1) wangun ring jero kria sastra, (2) mustika paajah- ajahan  pawatekan,  lan  (3)  pikenoh.    Wit  data  sajeroning  tetilikan  puniki  inggih punika  satua-satua  banyol  ring  buku  Kasusastraan  Bali  Balai  Penelitian  Bahasa warsa  1976,  sane  kapupulang  olih  I  Gusti  Ngurah  Bagus . Tetilikan  nganggen kramaning dokumentasi ngwacen  lan  nyatet ri  kala  mupulang data wangun  ring jero kria sastra, mustika paajah-ajahan pawatekan, lan pikenoh. Data tureksa sane kanggen: (1) reduksi data ; (2) nlatarang data ; lan (3) panyutetan (verifikasi). Pikolih tetilikan  satua-satua  banyol  ring  buku  kasusastraan  Bali  Balai  Penelitian  Bahasa, sakadi:  (1)  wangun  ring  jero  kria  sastra  wenten  pitu,  sakadi:  murda,  unteng, pragina,  rerawatan, lelintihan,  panampen  jana, lan  piteket.  (2)  Mustika  paajah- ajahan  pawatekan  kapolihang  tigalas,  sakadi:  sradha  bhakti,  arjawa,  awiwahara, tinut  sesana,  teleb  makarya,  gina,  sida  ngraga,  rasa  meled  uning,  masawitra, metri,  ulati  pawongan,  ulati  palemahan,  lan    tinut  swadharma.  (3)  Pikenohnyane prasida kaanggen sesuluh sajeroning kahuripan jana.
Kruna jejaton : Mustika Paajah-ajahan Pawatekan, Satua Banyol

## ABSTRAK
Penelitian  ini  bertujuan  menjelaskan:  (1)  unsur  intrinsik;  (2)  nilai  pendidikan karakter  bangsa;  dan  (3)  manfaat  nilai  pendidikan  karakter  bangsa.  Sumber  data dalam  penelitian  ini  adalah  cerita-cerita  lucu  yang  ada  dalam  buku  Kasusastraan Bali  Balai  Penelitian  Bahasa  tahun  1976,  yang  dikumpulkan  oleh  I  Gusti  Ngurah Bagus.  Penelitian  ini  menggunakan  metode  dokumentasi  teknik  baca  catat  pada saat  mengumpulkan  data  unsur  intrinsik,  nilai  pendidikan  karakter  bangsa,  dan manfaat  nilai  pendidikan  karakter  bangsa.  Analisis  data  yang  digunakan:  (1) reduksi  data;  (2)  deskripsi  data;  dan  (3)  kesimpulan/verifikasi.  Hasil  penelitian cerita-cerita  lucu  di  buku  kesusastraan  Bali  Balai  Penelitian  Bahasa,  antara  lain: (1)  unsur  intrinsik  ada  tujuh,  seperti:  judul,  tema,  tokoh,  setting  latar,  alur,  sudut pandang,  dan  amanat,  (2)  nilai  pendidikan  karakter  bangsa  ditemukan  delapan belas,  seperti:  religius,  jujur,  toleransi,  disiplin,  kerja  keras,  kreatif,  mandiri,  rasa ingin tahu, bersahabat, cinta damai, peduli sosial, peduli lingkungan, dan tanggung
jawab,  (3)  bermanfaat  sebagai  cerminan  bertingkah  laku  yang  baik  dalam kehidupan.
Kata kunci : Pendidikan Karakter Bangsa, Cerita Lucu

## ABSTRACT
This study aims to explain: (1) intrinsic elements; (2) the value of character education of the  nation; And (3) the educational  value of character of the  nation. Research subjects, funny stories in Balinese literature books Language Research Institute.  The  object  of  research,  intrinsic  elements,  the  value  of  character education  of  the  nation,  and  the  value  of  the  character  education  of  the  nation. This  study  uses  the  method  of  documentation  of  reading  and  writing  techniques when collecting intrinsic data, the value of character  education of the nation, and the  value  of  character  education  of  the  nation.  Analysis  of  data  used:  (1)  data reduction; (2) description of data; And (3) conclusion  / verification. The results of the study of funny stories in the literature books Bali Language Research Institute, among  others:  (1)  intrinsic  elements  there  are  seven,  such  as:  title,  theme, character, setting background, plot, point of view, and mandate, (2) The nation is found  eighteen,  such  as:  religious,  honest,  tolerance,  discipline,  hard  work, creative,  independent,  curiosity,  friendly,  peace  loving,  caring  social,  caring environment, and responsibility, (3) useful as a reflection of behavior Both in life.
Keywords : Nation Character Education, Funny Story

## PURWAKA
Kasusastraan  Bali  pinaka  silih sinunggil kasugihan Bali sane mapaiketan  sareng  seni  lan  budaya. Basa  Bali  pinaka  sarana  mababaosan ngenenin  indik  kahuripan  krama  Bali. Badudu (1975: 5) maosang kasusastraan  inggih  punika  kria  sastra sane marupa sastra gantian (basa lisan )
lan  sasuratan  sane  ngamolihang  rasa sane becik. Satua ngranjing ring kasusastraan  Bali  purwa.  Satua madaging  mustika  paajah-ajahan sane mawiguna, upaminyane mustika  paajah-ajahan  pawatekan, kadharman,  kasusilan,  miwah  sane tiosan.  Lianan  ring  punika,  satua madue  kawigunan  pinih  mabuat sane  ketahnyane  kanggen  patinget tata laksana krama Baline sajeroning nglimbakang seni sastra lan kebudayaan Bali.
Pikolih  tetilikan  Nurgiyantoro  lan Anwar warsa  2013 wenten  solas mustika  paajah-ajahan  pawatekan  sane kapolihang,  sakadi:  (1)  arjawa;  (2) sradha  bhakti;  (3)  tresna  negara;  (4) ngawi  parindikan  anyar;  (5)  seneng ngwacen;  (6)  tinut  sesana;  (7)  tinut
swadharma;  (8)  ulati  palemahan;  (9) teleb  makarya;  (10)  ulati  pawongan;  lan (11) rasa meled uning.
Malarapan antuk kawentenan mustika  paajah-ajahan  pawatekan  sane dahat  mabuat  ring  satua-satua  Bali  kadi sane  sampun  kawedarang  ring  ajeng, panilik  sarat  jagi  nyelehin  mustika paajah-ajahan  pawatekan    sane  wenten sajeroning satua-satua  banyol ring buku kasusastraan Bali Balai Penelitian Bahasa. Ngrereh pikobet: sajeroning tetilikan puniki, panilik ngrereh makudang-kudang pikobet sane
mapaiketan  sareng  dadalan  pikobet sane  sampun  kabahbahang  ring  ajeng. Pikobet  sane  sampun  karereh  mangda mapaiketan  sareng  satua-satua  banyol ring  buku  Kasusastraan  Bali  Balai Penelitian Bahasa. Pikobet sane sampun karereh minakadi, (1) Sapunapi wangun  ring  jero  kria  sastra  sane wenten  sajeroning  satua-satua  banyol ring  buku  Kasusastraan  Bali  Balai Penelitian Bahasa? (2) Sapunapi mustika paajah-ajahan pawatekan sajeroning satua-satua  banyol ring buku Kasusastraan Bali Balai Penelitian Bahasa?  (3)  Sapunapi  pikenoh  mustika paajah-ajahan  pawatekan  sajeroning satua-satua banyol ring buku
Kasusastraan Bali Balai Penelitian Bahasa? (4) Sapunapi bebaosan sajeroning satua-satua  banyol ring buku Kasusastraan Bali Balai Penelitian Bahasa?  lan  (5)  Sapunapi  salampah laku  saking  pangawi  buku  satua-satua sane  banyol  ring  Kasusastraan  Bali Balai Penelitian Bahasa?
Ngwatesin  pikobet:  sajeroning tetilikan sane jagi kalaksanayang, panilik nureksain  malih  pikobet  sane  sampun karereh.  Saking  lima  pikobet  sane sampun  katlatarang  ring  ajeng,  panilik ngawatesin  antuk  tiga  pikobet  manten.
Ring tetilikan puniki, kawentenan wangun jero kria sastra, mustika paajah- ajahan  awatekan,  lan  pikenoh  mustika paajah-ajahan  pawatekan  sajeroning satua-satua banyol ring buku Kasusastraan Bali Balai Penelitian Bahasa sane kadadosang fokus tetilikan. Bantang  pikobet  tetilikan:  (1) sapunapi  wangun  ring  jero  kria  sastra sajeroning satua-satua  banyol ring buku kasusastraan Bali Balai Penelitian Bahasa?  (2)  napi  manten  mustika paajah-ajahan  pawatekan  sajeroning satua-satua banyol ring buku kasusastraan Bali Balai Penelitian Bahasa?  Lan  (3)  sapunapi  pikenoh mustika paajah-ajahan pawatekan sajeroning satua-satua  banyol ring buku kasusastraan Bali Balai Penelitian Bahasa? Tetujon tetilikan: (1) prasida nlatarang  wangun  ring  jero  kria  sastra sajeroning satua-satua  banyol ring buku kasusastraan Bali Balai Penelitian Bahasa;  (2)  prasida  nlatarang  mustika paajah-ajahan  pawatekan  sajeroning satua-satua banyol ring buku kasusastraan Bali Balai Penelitian Bahasa;  lan  (3)  prasida  nlatarang pikenoh mustika paajah-ajahan pawatekan sajeroning satua-satua banyol ring buku kasusastraan Bali Balai Penelitian Bahasa. Kawigunan pamucuk sane prasida  kapolihang  saking  tetilikan, maguna  kanggen  nglimbakang  widya pangweruhan  basa, ngicenin  pangresep paajah-ajahan  indik  wangun  ring  jero kria  sastra,  lan  mustika  paajah-ajahan pawatekan. Kawigunan panglimbak sane  kapolihang:  (1)  majeng  ring pangwacen, ngicen pangweruhan
wangun ring jero kria sastra, lan mustika paajah-ajahan  pawatekan;  (2)  majeng ring  panilik  lianan,  kanggen  pratiwimba olih panilik lianan sane madue arsa/pikayunan  nglaksanayang  tetilikan sane mapaiketan sareng tetilikan puniki, (3)  majeng  ring  panilik,  kanggen  dasar papineh, malaksana, mabebaosan, mangda  anut  ring  mustika  paajah- ajahan pawatekan.
Tetilikan  wangun  ring  jero  kria sastra  lan  mustika  paajah-ajahan pawatekan  sajeroning  karya  sastra sujatinnyane sampun kalaksanayang olih  panilik  lianan.  Mawit  saking kawentenane punika panilik nyaihang pikolih lan tetepasan tetilikan puniki sareng tetilikan panilik lianan,  sakadi:  (1)  tetilikan  Kadek Devi  Antariyani “Seseleh  Wangun Intrinsik  lan  Kajatian  Guna  Sarat Paguron-guron ring Satua Pan Balang  Tamak”. Tatilikan  puniki wantah  nilikin  asiki  satua  kemanten, inggih  punika  satua  Pan  Balang Tamak. Kapolihang pitu wangun ring jero  kria  sastra,  lan  mapikolih  lima mustika  paajah-ajahan  pawatekan; (2)  tetilikan  Putu  Bisma  Putera Aryana “Seseleh  Wangun  Intrinsik lan  Mustika Ajah-ajahan Pawatekan ring  Sajeroning  Pupulan  Satua  Rare “I  Kentung  uling  Lodtungkang”
Kakawian Nyoman Manda ”. Kapolihang  pitu  wangun  ring  jero kria sastra, dadosnyane pateh sareng tetilikan puniki. Mustika paajah-ajahan pawatekan
kapolihang  kutus,  yening  tetilikan puniki  kapolihang  tigalas  mustika paajah-ajahan pawatekan.
Arikunto (2005:78) sepat siku-siku dahat  mabuat  pisan  duaning  prasida ngicenin  pamargi  lan  ngwantu  panilik muputang  tetilikannyane.  Sepat  siku- siku sane kanggen, sakadi: (1) kasusastraan Bali; (2) satua; (3) wangun ring  jero  kria  sastra;  lan  (4)  mustika paajah-ajahan pawatekan . Kasusastraan  Bali , Suwija  lan Manda (2015:64) “kasusastraan”
mateges  kawentenan  ajah-ajah  sane luih/becik.  Kasusastraan  Bali  inggih punika  saluir  ajah-ajahan/kaweruhan sane becik, pakaryan para wagmine ring
Bali  sane  kasurat  mabasa  Bali,  inggian nganggen aksara Bali lan huruf Latin.
Satua inggih punika silih sinunggil wangun  kria  sastra  Bali  sane  marupa papalihan saking sastra gancaran. Satua nyritayang sapulah palih parindikan  ring  aab  duk  riin,  kejatiane punika durung pastika kawentenannyene.  Tinggen  (2001:  19) maosang  satua  punika  carita  utawi prosa  sane  nenten  prasida  kawedarang indik    kawentenannyane,  utamanipun kaanggen hiburan yadiastun  akeh  sane nyritayang kejatian saking  carita punika, madaging paplajahan susila utawi piteket lan sesimbing.
Wangun  ring  jero  kria  sastra,
Tarigan  (1984:  122)  ngwedar  baga wangun ring jero kria sastra wenten pitu, sakadi:  (1)  murda;  (2) unteng;  (3) pragina;  (4)  rerawatan;  (5) lelintihan; (6)
panampen jana; lan (7) piteket.
Mustika paajah-ajahan pawatekan,  Nurgiyantoro  lan  Anwar (2013:384) mustika paajah-ajahan pawatekan  inggih  punika  solah  lan  tata parilaksana  jana  sane  anut  ring  awig (norma) sane  wenten  ring  pakraman,
sakadi spiritual, personal, sosial . Kementerian Pendidikan Nasional, baga mustika paajah-ajahan pawatekan wenten  plekutus,  sakadi:  (1)  sradha bhakti;  (2)  arjawa;  (3)  awiwahara;  (4) tinut  sesana;  (5)  teleb  makria;  (6)  gina; (7)  ngraga;  (8)  tatwamasi;  (9)  rasa meled  uning;  (10)  dharma  negara;  (11) tresna negara; (12) ngajiang kawagedan; (13) masawitra;  (14) metri; (15) seneng ngwacen; (16) urati pawongan;  (17)  urati  palemahan;  lan (18) tinut swadharma.

## KRAMANING TETILIKAN
Tetilikan puniki ngangge kramaning deskriptif kualitatif . Tetilikan deskriptif kualitatif nganggen lan ngandelang data sane masifat non verbal (tertulis). Wenten lelima papalih paridabdab kramaning tetilikan  sakadi:  (1) pendekatan lan soroh  tetilikan;    Tetilikan  puniki ngangge pendekatan lan  soroh tetilikan deskriptif kualitatif ; (2)
Genah  tetilikan  puniki  ring  buku pupulan  satua-satua  sane  banyol
ring kasusastraan Bali, Balai Penelitian  Bahasa;  (3)  Wit  data sajeroning  tetilikan  puniki  inggih punika satua-satua banyol ring buku Kasusastraan  Bali  Balai  Penelitian Bahasa warsa 1976, sane kapupulang  antuk  I  Gusti  Ngurah Bagus; (4) mupulang data, Kramaning  kanggen  mupulang data inggih punika kramaning dokumentasi,  dokumentasi ngwacen lan  nyatet (teknik  baca  catat)
kanggen,  santukan data pupulan satua Bali marupa sesuratan (buku), piranti sane kanggen mupulang data inggih  punika kartu  data.  Kartu  data kanggen  nyurat  pikolih  wangun  ring jero  kria  sastra,  lan  mustika  paajah- ajahan  pawatekan;  lan (5) data tureksa, pidabdab sane kalaksanayang sajeroning data
tureksa sakadi ngatur, nyusun , nagingin kode , lan nlatarang data.

## PIKOLIH LAN TETEPASAN
Pikolih  lan  tetepasan  tetilikan wangun ring jero kria sastra sajeroning  satua-satua  banyol  ring buku kasusastraan Bali Balai Penelitian  Bahasa  katlatarang  ring sor puniki. Murda sajeroning satua kapertama  I  Belog.  Untengnyane kabelogan mapuara sengkala. Pragina,  wenten  kalih  pragina  sane kapanggihin  sakadi,  I  Belog  lan meme.  Rerawatan,  rerawatan  indik genah  sakadi,  di  sema,  di  jumah meten,  di  sember.  Indik  galahnyane sakadi, sedek dina anu lan nyananne.  Indik  kahanan  sakadi,
liang, sedih lan kerik-kerik. Lelintihan ka  arep.  Genah sang  pangawi jana  kaping  tiga. Piteket,  sajeroning  satua  kapertama madue  piteket  mangda  iraga  dados jana  sane  wikan  tur  mawiguna mangda  nenten  kabelog-belog  olih jana  lian,  yening  iraga  dados  jana sane  belog  sinah  lakar  nemu sengkala.
Murda,  satua  kaping  kalih Satua Nang Bangsing teken I Belog. Untengnyane  karma  phala.  Pragina, wenten solas pragina sane kapanggihin  sakadi,  I  Belog,  Nang Bangsing,  Kedis  Selem,  I  Parekan, Ida  Anake  Agung,    I  Jero  Gebagan, anake  di  jalan,  Meme,  Dagang,  I Jaran  Berag,  Anake  di  Badung  lan anake di Sangsit.
Rerawatan indik genah sakadi, di  pagehane,  di  umane,  di  jumah Nang Bangsing, di ampik, di punyan nyuhe,  di  puri,  kaja  kangin,  di jabaan, di jalan, di peken, di jumah I Belog, di meten I Belog, di ampikne I Belog,  di  sanggah  kemulan  I  Belog, di  meten  Nang  Bangsing,  di  peken
Badung  lan  di  peken  Sangsit,  ba danginne, di sanggah Nang Bangsing.  Indik  galahnyane  sakadi, buin  mani  semengan  pesan,  tengah lemeng,  selid  pesan,  semengan, lemah, peteng. Indik kahanan sakadi,  gedeg,  kendel,  ibuk  keneh, bengong.
Lelintiha ka arep. Satua kaping kalih  ngangge  genah  sang  pangawi jana  kaping  tiga.  Piteket,  sajeroning satua  kaping  kalih  madue  piteket parilaksana becik pastika ngamolihang  sane  becik,  yening parilaksana sane corah pastika lakar nepukin sengkala. Murda satua bawak kaping tiga Satua  Pan  Belog.  Untengnyane kabelogan ngamocolang angga, wenten tiga pragina sane kapanggihin  sakadi,  Pan  Belog, Kurenan  Pan  Belog,  lan  I  Dagang.
Rerawatan,  rerawatan  indik  genah sakadi,  di  peken,  di  tukad  lan  di jumah.    Indik  galahnyane  sakadi, buin  mani  lan  sedek  dina  anu.  Indik kahanan  sakadi,  bengong  tur  sebet lan ngrengkeng.
Lelintihan ka  arep.  Genah sang  pangawi  jana  kaping  tiga. Piteket, sajeroning satua kaping tiga madue  piteket  dados  jana  sane wikan tur mawiguna mangda nenten dangan  kabelog-belog,  yening  iraga dados  jana  sane  belog  sinah  lakar
nemu  parindikan  sane  nenten  becik utawi  ngapiambengin  angga  miwah jana lianan.
Murda satua bawak kaping pat Satua I Nyoman Jater. Untengnyane suba  belog  mapi  bisa.  Pragina, wenten lima pragina sane kapanggihin sakadi, I Nyoman Jater, I  Belenjo,  Meme  Wayan,  Meme Nengah, Klian Pasarene. Rerawatan,  rerawatan  indik  genah sakadi,  di  paon,  di  uma,  kadaat,  di jumah,  kali  keloda,  ba  dauhne, mailehan, di apit-apite, kumah meten,  di  pedeman,  di  bolongan sombahe,  di  pura  desa,  di  undage lan di balen mambenge.
Indik  galahnyane  sakadi,  sai- sai,  bulanan,  sawetara  ada  pukul solas,  duk  ento,  buin  manine,  kali jani,  lingsir, sanja, makapeteng kanti makalemah,  semengan,  buin  telun lan ituni. Indik kahanan sakadi, med, kendel,  tengkejut,  kedek  ngakak, keweh, engon pesan, baag-biing lan ngeling.  Lelintihan ka  arep.  Genah sang  pangawi  jana  kaping  tiga. Piteket,  sajeroning  satua  kaping  pat madue  piteket  yening  iraga  nenten uning,  sampunang  kimud  mataken, yening iraga nenten bisa utawi uning nanging mapi-mapi bisa sinah
pacang  kapetengan  di  jalan  (nenten uning napi), lan ngamocolang dewek padidi.
Murda  satua  bawak  kaping lima  Men  Muntig.  Untengnyane belog  kaimud  ngawinang  sengkala. Pragina,  wenten  tiga  pragina  sane kapanggihin  sakadi,  Men  Muntig,  Ni
Muntig lan I Kayan Dokok. Rerawatan,  rerawatan  indik  genah sakadi,  di  Banyuasri , di  Tebusalah, di umah Ni Muntige, di paon, di teba, di  pedeman  jumahan  meten,  di tlabah,  di  lesunge,  di  grobage,  di balenne,  di  lenggatane,  di  duur punapine. Indik galah sakadi, subilang  peteng,  mani  puan,  sanja, manine,  tengai,  semengan.  Indik kahanan sakadi, lacur, demen, kendel,  tusing  juari,  gruguh-gruguh, kedek ingkel-ingkel, tengkejut, carat-
curut  mailehan,  sengitan  lan  utah- utah.
Lelintihan ka  arep . Genah sang  pangawi  jana  kaping  tiga. Piteket, sajeroning satua kaping lima madue  piteket  dados  jana  mangda nenten nulad parilaksana sane kaimud, tuah ngajumang kasugihanne dogenan.
Murda  satua  bawak  kaping nem  Satua  I  Clempung.  Unteng ngekadaya.  Pragina,  wenten  tiga pragina  sane  kapanggihin  sakadi,  I Clempung,  I  Kliang  Banjar  lan  Men Bongkenge.  Rerawatan,  rerawatan indik  genah  sakadi,  di  banjar, desane  dini  lan  ka  jumahne  I Clempung.  Indik galahnyane  sakadi, dinane  buin  mani,  buin  telun,  pinih tengai,  malih  kalih  rahina,  benjang semengan.    Indik  kahanan  sakadi, kobet, kendel lan jengah lan renget.
Lelintihan ka  arep . Genah sang  pangawi  jana  kaping  tiga. Piteket, sajeroning satua kaping nem madue  piteket  iraga  dados  jana sampunang  madaya  sane  corah, krana  daya  sane  corah  prasida ngawi parindikan sane nenten becik.
Murda satua bawak kaping pitu
Pan  Balang  Tamak.  Untengnyane kruna  daya  upaya.  Pragina,  wenten sia pragina sane kapanggihin sakadi,  Pan  Balang  Tamak,  Anake Agung, Dusta ajaka patpat, Panyarikan  desa,  Sayane,  Klihan desane,  Krama  desa,  Kurenan  Pan Balang Tamak, Jero Mangku. Rerawatan,  rerawatan  indik  genah sakadi,  di  desa  anu,  ka  gunung, jumah,  di bengbengane, pura desa,
pangkung  grembeng,  di  alase,  di punyan  ketkete,  di  bale  banjare, kabian,  di  sisin  pekene,  piasane, bale sekenem, jumah meten, ka puri, tengah  bete,  kori  agunge,  natah piasane.
Indik galahnyane sakadi, disedek  dina  anu,  mani  semengan, semengan mara tuun siap, makakali tepet,  buin  manine,  sanja,  manine mara  galang  kangin.  Indik  kahanan sakadi,  sengitan, engon, yatna, jerit-
jerit,  sengap,  mauar-uar,  mwuwuh- wuwuh, maselselan, bendu, tengkejut.  Lelintihan ka arep . Genah sang  pangawi  jana  kaping  tiga. Piteket, sajeroning satua kaping pitu madue  piteket  pinaka  krama  desa sane  becik  sampun  sepatutnyane iraga  nginutin  arah-arahan  lan  awig- awig  sane  sampun  kacumpuin  ring pakraman.
Satua  kaping  kutus  mamurda Satua  I  Belog  Mantu.  Untengnyane ririh  madaya.  Pragina,  wenten  lima pragina  sane  kapanggihin  sakadi,  I Belog,  Ni  Luh  Sari,  Bapan  Luh  Sari,
Pisaga lan truna-trunane. Rerawatan,  rerawatan  indik  genah sakadi, di
bebanjarannyane,
Jumahne, Kumah Luh Sari, Ka carik, di  wangan Ni Luh Sarine, di natahe, di tembok paone, di paon, di dulang padaaranne,  di  balene, di  bungbung tiing  buluhe,  di  tengah  umane, kalase, di sisin pangkunge, kayehan, di alase wayah, di piasan sanggahne,  di  lebuhne,  ka  tengah gulungan  duke,  di  kebengan  yehe, ka  tengah  sanggah  kamulane,  ka sanggahe  lan  tuun  ka  piasane,  di Jalan.
Indik  galahnyane  sakadi,  mani semengan,  tengai,  sanjane,  ibine, suba  saru  mua,  peteng,  ibi  puanne. Indik  kahanan  sakadi,  kena  kasih, dot,  seneb,  kedek,  kedek  pedih, yatna,  dingin  ngetor,  kenyel,  sebet, kendel, jerit-jerit katulung-tulung,
ngeling,  lega  atinne,  pakademi  lan nyengsemang, sebet pesan. Lelintihan ka  arep . Genah  sang pangawi  jana  kaping  tiga.  Piteket, sajeroning satua kaping kutus madue  piteket  iraga  dados  jana mangda  nenten  dangan  kabelog- belog. Satua  kaping  sia  mamurda Satua Pan Angklung Gadang. Untengnyane  ngekadaya.  Pragina, wenten telulas pragina sane
kapanggihin  sakadi,  Pan  Angklung Gadang,  I  Wayan  Sebetan,  I  Giur, Ida  Anake  Agung,  Kurenan  Pan Angklung  Gadang,  Panyeroan,  Jero
Klian, I Sendi, I Tampul, I Lambang, Dagang  nasi,  Ancangan,  Pianakne  I Giur.  Rerawatan,  rerawatan  indik genah  sakadi,  di  desa  anu,  purian, ka gunung, joh ngliwat desa, di tepin desane,  di  bancingah,  di  balene  di ambene,ka  tukad,  duur  batune  di tengah  tukade,  duur  batune  di luanan Ida Anake Agung, ngatebenang,  di  batan  padagangan, di  jit  cicingne,  jumah  meten,  di pabalih-balihan,  di  dagang  nasine, ka  tlabahe,  di  lenggatan  paone,  di lenggatan  mambenge,  di  tengah glebege, kumah Pan Angkling Gadang,  di  banjar,  di  paon,  di  bale banjare. Indik galahnyane
sakadi, sedek  dina  anu,  lingsir,  buin  puane,
dauh  telune,  abulan,  mani-puan,
buin maninne, suba kone makelo, di dua  bulan,  tengai,  uling  ituni,  ne malu,  asasih,  limang  dina.  Indik kahanan  sakadi,  caneg,  egar  keneh nyane,  bendu,  ngon  pesan,  dot, magretgotan,    bek  jeljel,gaok,  uyut, jengah  pesan,  bengong  masebeng kangen, tuara lega, masebeng jengah,  engsek  pesan.  Lelintihan ka arep . Genah  sang  pangawi  jana kaping tiga. Piteket, sajeroning satua kaping sia madue piteket dados jana sepatutnyane  nenten  demit  utawi loba teken gelah timpal Pikolih lan tetepasan tetilik mustika paajah-ajahan pawatekan satua-satua banyol ring buku kasusastraan Bali Balai Penelitian Bahasa wenten tigalas sane kapolihang, katlatarang ring sor puniki. Sradha  bhakti,  kapanggihin ring  satua  sane  mamurda  Pan
Belog. Data sane  kapolihang  sakadi puniki.
Sedek  dina  anu  Pan  Belog tundena ka peken teken kurenanne  meli  bebek  dadua, lakar tampaha anggona banten.  Krana  matuanne  buin maninne  tutug  abulan  pitung dina.  Kene  munyinne  teken Pan Belog : “Ih, bapanne, kene
cai  suba  nawang,  buin  mani  I bapa tutug abulan pitung dina ”. Sradha  bhakti  kacihnayang antuk  parilaksana  kurenanne  Pan Belog  matanding  banten  anggen tutug  abulan  pitung  dina  matuanne. Pan  Belog  ka  pasar  numbas  bebek kakalih  pacang  tampaha  kaanggen banten.  Manut  kawentanane  ring ajeng  Pan  Belog  sareng  kurenanne nglaksanayang mustika paajah- ajahan  pawatekan  sradha  bhakti, sradha  bhakti  prasida  kacihnayang antuk  parilaksana  sakadi,  nampah bebek  anggen  banten,  lan  ngarya sarana bebantenan/matanding.
Arjawa, kapanggihin ring satua sane  mamurda  Men  Muntig. Data sane kapolihang sakadi puniki. I Dokok nuturang saindik-indik  dewekne  kanti mising. Masaut I Dokok : “Ten, tiang  nyicipin  buah  kacubung, malah  tiang  sing  nyak,  kaden tiang  ja  patuh  buka  buah kacubunge  di  desan  tiange geles-geles  buin  pait.  Ento buah kecubung memene gede- gede,  mara  cicipin  tiang  laut manis,  kanti  pitung  bungkul telah  baan  tiang,  lantas  sakit basang tiange”.
Parilaksana  I  Kayan  Dokok arjawa,  kasinahang  antuk  I  Dokok nuturang saindik-indik dewekne kantos mising. Manut ring kawentenane punika, I Kayan Dokok madue mustika paajah-ajahan
pawatekan  arjawa  ri  sajeroning satua Men Muntig puniki.
Awiwahara,  kapanggihin  ring satua  sane  mamurda  Men  Muntig. Data sane kapolihang sakadi puniki. Lantas  dlokina  I  Dokok  jani  ka paon,  dapetanga  ia  negen sunduk  punapi,  kijep-kijep  ia ditu tuara maklisik-klisikan. Lantas takonina teken matuanne. Yadiastun  parilaksana  I  Kayan Dokok  belog-belogan  dulurin  budag kaimud,  nanging  Men  Muntig  lan  Ni Muntig  prasida  masikian  pinaka
kulawarga tur prasida nerima pabinayang  solah  lan  parilaksana  I Kayan  Dokok.  Sumangdene  prasida hidup trepti ring kawentenan pabinayan  punika.  Parilaksana  Men Muntig  lan  Ni  Muntig  sane  prasida narima  pabinayan  penampen,  solah lan  ngajinin  parilaksana  I  Kayan Dokok  sane  belog-belogan  dulurin kaimud, prasida kasengguh nglaksanayang mustika paajah- ajahan pawatekan awiwahara sajeroning kahuripan ring kulawarganyane. Tinut sesana, kapanggihin ring satua  sane  mamurda  Pan  Balang Tamak. Data sane kapolihang sakadi puniki.
“Ih  Pan  Balang  Tamak,  mani semengan  mara  tuun  siap, desane  luas  ka  gunung  ngalih kayu, bakal anggon menahang bale  agung  nyen  ja  kasepan, bakal kena danda”. Keto arah-
arahe teken Pan Balang Tamak. Kacrita maninne semengan  mara  tuun  siap, luas desane makejang, nanging  Pan  Balang  Tamak masih enu jumah padidina. Semengan  wawu  tuun  ayame, luas  desane  samian  ka  gunung ngrereh  kayu.  Parindikane  punika maka  cihna  yening  krama  desane madue mustika paajah-ajahan pawatekan  tinut  sesana,  santukan tata laksana desane sampun anut/becik  sajeroning  nginutin  arah- arahan  malarapan  dados  krama desa .
Teleb makria, kapanggihin ring satua  sane  mamurda  I  Nyoman Jater. Data sane  kapolihang  sakadi puniki.
Kacrita I Nyoman Jater sabilang  wai  magae  di  uma, sai-sai  I  Belenjo  luas  ka  uma ngabaang  nasi.  Jani  mara suud matekap nglantas kone ia namped-nampedang  kebone, paakan di pasisi. I  Nyoman  Jater  sadina-dina magarapan  ring  carik.  Parilaksana  I
Nyoman  Jater  sane  satata  kukuh utawi anteng ri kala makria ring carik punika maka cihna yening I Nyoman Jater  madue  mustika  paajah-ajahan pawatekan  teleb  makria  sajeroning kahuripannyane.
Ngawi parindikan anyar, kapanggihin ring satua sane mamurda  Men  Muntig. Data sane kapolihang sakadi puniki.
Men  Muntig  nepung  kone  jani ajaka  Ni  Muntig.  Lantas  pulung- pulunga  tepungne  amun-amun buah bunute gedednne tur mlablab  aji  yeh  gula, adanina  jaja buah bunut.
Kasinahang  Men  Muntig  nepung sareng  Ni  Muntig.  Lantas  pulung- pulunga  tepungne  amun  buah  bunute agengnyane  tur  mlablab  antuk  toya gendis,  kawastanin  jaja  buah  bunut. Men Muntig sareng Ni Muntig mautsaha ngawi  parindikan  anyar  inggih  punika ngawi  jaja  buah  bunut,  ipun  mulung- mulung  tepung  ngantos  sekadi  buah bunut  wentuknyane,  kawastanin  jaja buah  bunut.  Manut  kawentenane  ring ajeng,  Men  Muntig  sareng  Ni  Muntig madue
mustika paajah-ajahan pawatekan ngawi parindikan anyar.
Sida  ngraga,  kapanggihin  ring satua sane mamurda I Belog Data sane kapolihang sakadi puniki.
Kacrita  I  Belog  nu  padidina, tusing ada anak nyakanang ia. Ban layah basangne, lantas ia ka  peken  meli  ubi,  kasela, gatep,  muah  ane  len-lenan, ane sarwa mudah-mudah. Sasubanne  betek  basangne, lantas  ia  mulih.  Jani  I  Belog nongos jumahne padidina, tusing ada anak ajaka ngomong. Sajeroning  satua , I  Belog  kari praragan, nenten wenten anak nyakanang  ipun,  krana  memenne sampun  ngalahin  padem,  nika  sane ngawi  I  Belog  ngraga  sajeroning kahuripannyane.  Parilaksana    sane nenten muatang wantuan jana siosan,  sakadi  parilaksana  I  Belog kasengguh  jana  madue  mustika paajah-ajahan  pawatekan  ngraga, santukan  I  Belog  nenten  satata
nyagerang  jana  siosan  ri  kala  jagi muputang pakaryan sajeroning kahuripannyane. Rasa meled uning, kapanggihin ring satua sane mamurda  Satua  Nang  Bangsing teken I Belog. Data sane kapolihang sakadi puniki.
Di  mulih  tamiune  tepukina teken Nang Bangsing, lantas ia matakon  :  “Ih  bapa,  beli,  ajak makejang  uli  dija  ne,  mirib buka  a nake  uli  kundangan?” Masaut  lantas  ane  takonina  : “O,  bapa  uli  kundangan  sig  I Beloge.”  Keto  makejang  patuh pasautne. Parilaksana  Nang  Bangsing sane  nyesed  mataken  majeng  ring tamiune,  saking  dija  tamiune,  minab sakadi  anake  saking  kundangan. Punika  maka  cihna  ipun  mautsaha mangda  Nang  Bangsing  prasida uning indik kramane matamiu. Siosan  ring  punika,  Nang  Bangsing taler  mautsaha  nelebin  mataken teken I Belog mangda prasida  tatas uning ring parindikan I Belog mrasidayang  ngrauhang  tamiu,  tur mebat-ebatan, dening I Belog punika jana lacur.
Masawitra,  kapanggihin  ring satua  sane  mamurda  Satua  Nang Bangsing  teken  I  Belog. Data sane kapolihang sakadi puniki. Ada tuturan satua anak makakasihan ajaka dadua, madan  Nang  Bangsing  teken  I Belog.  Kacrita  I  Belog  anak  ia sajaan  buka  adanne  belog pesan  tur  tutut.  Sedek  dina anu  lantas  ajakina  I  Belog masang  bubu  teken  Nang Bangsing. Nyak kone I Belog. Manut kawentenane ring ajeng maka  cihna  I  Belog  lan  Nang Bangsing  madue  mustika  paajah- ajahan pawatekan
masawitra,
kacihnayang antuk parilaksana sane seneng paras-paros sajeroning
kahuripan  utamanipun  ri  kala  Nang Bangsing  teken  I  Belog  masang bubu.  Yadiastun  Nang  Bansing
seneng  iri  sareng  pagelahanyane  I Belog,  sakewanten  sida  leket  sang makakalih  masawitra,  I Belog  setata asih tekening Nang Bangsing.
Metri,  kapanggihin  ring  satua sane  mamurda  I  Belog  Mantu. Data sane kapolihang sakadi puniki.
Ni Luh Sari ento anut madan sari, gobanne  spatut,  bikasne  melah, magarapan ja jemet tur pakenehanne  alus.  Ni  Luh  Sari ento  sayanganga  pesan  ben reramanne luh muani, wireh bisane  ngaba  awak  daa  jeben, seleb mangleganin keneh reramanne. Liu pesan pada truna- trunane  mabudi  tuara  nyidayang, baan pagehne teken awak. Ni  Luh  Sari  madue  mustika paajah-ajahan pawatekan metri,
kacihnayang  antuk  Ni  Luh  Sari  anut mawasta  sari,  parasnyane  sapatut, parilaksananyane  melah,  magarapan jemet tur manah ipune alus. Ni Luh Sari sayanganga  pesan  antuk  reramanne lanang  istri, sawireh prasida makta raga daa  jeben,  seleb  mangleganin  manah rerama  ipune.  Akeh  pesan  pada  truna- trunane  mabudi  nenten  mrasidayang, santukan  pageh  ipune.  Parilaksana  Ni Luh  Sari  dahat  becik  pisan  prasida ngawi karahayuan ring kahuripan.
Urati pawongan, kapanggihin ring satua  sane  mamurda  I  Nyoman  Jater. Data sane kapolihang sakadi puniki.
Duk  ento  nujuang  ada  sekaa jaring  tokal  nyaring  bano,  mara ngasisiang jukung lantas I Nyoman Jater milu nulungin ngedengang jukung muah ngosongang ngaba ka daat. Disubanne  pada  suud  ngosong jukung,  lantas  I  Nyoman  Jater upahina kone bano abesik. Parilaksana urati pawongan prasida  kacihnyang  antuk  parilaksana ngicen  wantuan,  sakadi  I  Nyoman  Jater milu nulungin  ngedengang  jukung muah ngosongang makta ka daat. Dados jana sampun sepatutnyane iraga saling wantu, ngicen wantuan majeng ring jana tiosan.  Punika  maka  cihna  yening  I Nyoman  Jater  madue  mustika  paajah- ajahan pawatekan urati pawongan.
Urati  palemahan,  kapanggihin ring  satua  sane  mamurda  I  Belog
Mantu. Data sane kapolihang sakadi puniki.
Suba  ia  ngomong  keto,  buin mamunyi  bapan  Luh  Sari  : “Belog,  mani  jalan  ngalih  duk kalase,  barengin  bapa.  Bakal anggon  raab  sanggahe.  Apa onyangan suba uug”. Masaut I Belog : “Nah, bapa”. Kawentenan  bapan  Luh  Sari sane  ngalih  duk  kalase,  pacang kaanggen raab mrajan krana mrajan ipune  sampun  rusak,  maka  cihna bapan Luh Sari taler madue mustika paajah-ajahan pawatekan urati palemahan  malarapan  antuk  urati pacang  menahin  mrajan  ipun  sane sampun rusak. Tinut  swadharma,  kapanggihin ring  satua  sane  mamurda  Pan Angklung Gadang. Data sane kapolihang sakadi puniki. Kacrita  jani  krama  banjare suba  pepek  masangkepan, ditu  laut  jero  klian  ngujangang kramane ne mutrain : “I Sendi.”
“Tiang. Naur nika”. Sret ngembud  satakan  laut  mayah. “I  Tampul  :  “Tiang.  Mangkin, mangkin,  tiang  naur”.  Krasak- krisik ngagah bebuntilan nglaut mayah.
Krama  desane  sekadi  I  Sendi lan  I  Tampul  sampun  nyihnayang parilaksana tinut swadharma. Kacihnayang  antuk  ipun  eling  ring swadarma  naur  utang.  Yening  iraga madue utang, sampun sepatutnyana utang  punika  kataur.  Manut  ring kawentenane punika, Krama desane sekadi  I  Sendi  lan  I  Tampul  madue mustika  paajah-ajahan  pawatekan tinut swadharma, kacihnayang antuk parilaksana  eling  ring  swadharma naur utang.
Pikolih  lan  tetepasan  tetilikan pikenoh mustika paajah-ajahan pawatekan    satua-satua  banyol  ring buku  kasusastraan  Bali  Balai  Penelitian Bahasa  sane  kapolihang,  katlatarang ring sor puniki.
Mustika paajah-ajahan pawatekan prasida  kaanggen  sesuluh  sajeroning kahuripan  jana.  Mustika  paajah-ajahan pawatekan  mangda  karesepang  tur kalaksanayang  ring  kahuripan  sarahina, mangda  sayan  eling  ring  sesana  dados jana.  Yening  para  jana  prasida  nelebin mustika paajah-ajahan sane luwih pastika wangsa puniki prasida nglimbak. Paajah-ajahan pawatekan prasida ngawi panagara  sayan  kukuh  lan  manggihin karahayuan  yening  parajanane  sida ngukuhang  lan  nglaksanayang  paajah- ajahan  pawatekan  sane  mabuat  pisan sajeroning kaanggen panutan lan pratiwimba yening jagi mapineh,
mabaos  lan  maparilaksana,  mangda prasida  manggihin  kasutreptian  ring jagate
Implikasi ring  tatilikan  puniki inggih  punika  sakadi  sane  sampun ketah  kauningin,  suksman  satua madaging lan ngutamayang makudang-kudang guna sarat, norma-norma,  wiadin  hukum  karma.
Punika  taler  pikolih  mustika  paajah- ajahan  pawatekan  lan  pikenoh  sane kapanggih ring tetilikan puniki prasida  kaanggen  sinalih  tunggil  wit paajah-ajahan  pawatekan  majeng ring  parajana  lan  kanggen  nabdabin parilaksananyane.  Pikolih  tetilikan puniki  dahat  mabuat  katelebin  lan prasida  anggen  sesuluh,  santukan akeh pikenoh sane kapanggih sajeroning satua-satua banyol puniki. Pamekas nyane dahat mawiguna majeng sang sane ngwacen.

## PAMUPUT
Manut  pikolih  lan  tetepasan tetilikan  sane  sampun  katlatarang, prasida kacutetang wangun ring jero kria  sastra  sajeroning  satua-satua banyol  ring  buku  kasusastraan  Bali Balai  Penelitian  Bahasa    wenten  7 sakadi:  (1)  murda;  (2) unteng;  (3) pragina; (4) rerawatan; (5) lelintihan; (6)  genah  sang  pangawi; lan  (7)
piteket. Mustika paajah-ajahan pawatekan  sajeroning  satua-satua banyol  ring  buku  kasusastraan  Bali
Balai  Penelitian  Bahasa  wenten  13 sakadi: (1) sradha bhakti; (2) arjawa; (3)  awiwahara;  (4)  tinut  sesana;  (5) teleb  makria;  (6)  ngawi  parindikan anyar;  (7)  ngraga;  (8)  rasa  meled uning;  (9)  masawitra;    (10)  metri; (11)  urati  pawongan;  (12)  urati palemahan; lan (13) tinut swadharma. Pikenoh mustika paajah- ajahan  pawatekan  sane  wenten sajeroning  satua-satua  banyol  ring buku kesusastraan Bali Balai Penelitian  Bahasa  puniki  inggih punika Mustika paajah-ajahan pawatekan prasida kaanggen sesuluh  sajeroning  kahuripan  jana. Mustika  paajah-ajahan  pawatekan mangda karesepang tur kalaksanayang ring kahuripan sarahina,  mangda  sayan  eling  ring sesana dados jana Piteket  kawedarang  majeng ring:  (1)  sisia/mahasisia  mangda nguratiang  satua  Bali,  madaging kaluihan mustika paajah-ajahan pawatekan  sane  patut  kanggen sesuluh lan kalaksanayang; (2) sang sane  ngwacen  mangda  sayan  urati, lan  mautsaha  nglestariang  tetamian panglingsire  indik  satua  Bali.  Satua madaging kaluihan, pangresep wangun ring jero kria sastra, mustika paajah-ajahan pawatekan, lan pikenoh mustika paajah-ajahan pawatekan; (3) panilik lianan mangda  sida  nglimbakang  malih daging  tetilikan  sane  mapaiketan sareng  basa  Bali,  utamannyane wangun ring jero kria sastra, mustika paajah-ajahan pawatekan lan pikenoh mustika paajah-ajahan pawatekan.

## KAPUSTAKAAN
Badudu, J. S. 1975. Sari Kesusastraan Indonesia . Bandung: Pustaka Prima. Bagus, I Gusti Ngurah. 1976. Satua- satua sane Banyol ring Kasusastraan  Bali. Singaraja: Balai Penelitian Bahasa. Devi Antariyani, Kadek. 2015. Seseleh  Wangun  Intrinsik  lan Kejatian  Guna  Sarat  Paguron- guron  ring  Satua  Pan  Balang Tamak. Skripsi (nenten kamijilang). Jurusan Pendidikan  Bahasa  Bali,  FBS, Undiksha Singaraja. Nurgiyantoro,  Burham.  2005. Teori Pengkajian  Fiksi .  Yogyakarta:
Gadjah Mada University Press. …….,  Burhan  lan  Anwar  Efendi.
2013.  “Prioritas  Penentuan
NilaiPendidikan Karakter dalam  Pembelajaran  Sastra Remaja”. Cakrawala Pendidikan  Jurnal,  Volume XXXII,  Nomor  3  (kaca.  113- 124).
Suwija, I Nyoman lan I Gede Manda.
2011. Widia  Sari  Basa  Lan Sastra Bali I untuk SMA/SMK. Denpasar: Sri Rama. Tarigan, Henry Guntur. 1984. Prinsip-prinsipDasar  Sastra . Bandung: Angkasa. Tinggen, I Nengah. 2001. Kumpulan Buku Satua. Singaraja : Universitas Pendidikan Ganesha. Aryana,  Putu  Bisma  Putera.  2016. Seseleh  Wangun  Intrinsik  lan Mustika  Ajah-ajahan  Pawatekan ring  Sajeroning  Pupulan  Satua Rare “I Kentung Uling Lodtungkang”Kakawian Nyoman Manda. Skripsi (nenten kamijilang).  Jurusan  Pendidikan Bahasa  Bali,  FBS,  Undiksha Singaraja
.